b"\n_START_ARTICLE_\n\xc3\x80khtuba\n_START_SECTION_\nGeografia\n_START_PARAGRAPH_\nL'antic inici del riu \xc3\x80khtuba fou bloquejat per la presa de la central hidroel\xc3\xa8ctrica de Volgograd. Actualment l'aigua es dirigeix al curs de l'\xc3\x80khtuba per un canal artificial de 6,5\xc2\xa0km de llarg\xc3\xa0ria que comen\xc3\xa7a per sota de la presa. L'\xc3\x80khtuba fa 537\xc2\xa0km de llarg i t\xc3\xa9 un cabal mitj\xc3\xa0 de 153 m\xc2\xb3/s._NEWLINE_L'\xc3\x80khtuba travessa algunes viles importants: Voljski, L\xc3\xa9ninsk, Zn\xc3\xa0mensk, Akht\xc3\xbabinsk, Kharabal\xc3\xad i Sarai-Batu._NEWLINE_La regi\xc3\xb3 entre el Volga i l'\xc3\x80khtuba es coneix com la plana Volga-\xc3\x80khtuba, que \xc3\xa9s un dels aiguamolls principals de R\xc3\xbassia i \xc3\xa9s particularment conegut per la producci\xc3\xb3 de s\xc3\xadndries."